**Pressemelding**

28. mai 2018

**Komplett henter toppleder fra Orkla**

**Komplett ansetter Lars Olav Olaussen (40) som ny konsernsjef. Han kommer fra stillingen som senior vice president for forretningsutvikling og salg i Orkla.**  
Nåværende konsernsjef Ole Vinje blir ansatt i Canica som senior vice president med ansvar for oppfølging av E-handel. Canica er hovedaksjonær i Komplett.

- Vi er svært fornøyde med at Lars Olav Olaussen har takket ja til stillingen som ny konsernsjef, sier styreleder Nils K. Selte i Komplett. Selte understreker at Olaussen var styrets foretrukne kandidat.

Olaussen har solid bakgrunn fra store selskaper som Orkla, Ringnes, Findus og Procter & Gamble.

**Størst i Norden**

Den nye konsernsjefen fremhever spesielt Kompletts evne til å skape en attraktiv og trygg handleopplevelse, noe Olaussen ønsker å utvikle videre.  
- Konsernet har en svært god driftsmodell og fått en ledende posisjon i Norden. Jeg ser frem til å bli kjent med nye kollegaer og bidra til å løfte Komplett videre, sier Lars Olav Olaussen.

- Selte berømmer Ole Vinje for å ha bidratt til å gjøre Komplett til Nordens største netthandelsaktør. Vinje har ledet Komplett med stødig hånd i 11 år.

- Disse årene har vært spennende, utfordrende og til tider krevende, men sammen med dyktige medarbeidere har Komplett blitt størst i Norden. Ikke minst er jeg stolt over kulturen vi har skapt. Jeg ser frem til nye oppgaver, sier Ole Vinje.

**For mer informasjon kontakt:**Nils K. Selte, styreleder Komplett, mobil 901 12 868 eller epost: [nils.selte@canica.no](mailto:nils.selte@canica.no)   
  
**Kort fakta om Lars Olav Olaussen:**

2014 - Orkla – Senior Vice President, Forretningsutvikling og salg

2012- 2014 Findus – Kommersiell direktør

2009 – 2012 Ringnes – Direktør strategi og salgsutvikling

2003 – 2009 Procter & Gamble, Ulike kommersielle roller

1997 – 2003 Norwegian School of Management – Siviløkonom

**Komplett Group**

Komplett Group er Nordens største netthandelsaktør med 10 nettbutikker. Komplett Group har 700 ansatte og hovedkontor i Sandefjord. Les mer på: [www.komplettgroup.com](http://www.komplettgroup.com)